Kamp hier (current)
Tydens die Desembervakansie word ons skool se sportveld omskep in 'n karavaanpark. Die omgewing bied vele aktiwiteite. Daguitstappies na Stellenbosch, wynplase, Hermanus en Kaapstad se waterfront, is 'n moet. Die Strand se gholfbaan en Somerset Mall is binne 'n 2km radius vanaf die karavaanpark. Die karavaanpark by Hendrik Louw is ± 400m van die naaste swemstrand en binne loopafstand van die midde-dorp met besighede soos Pick & Pay, Wimpy, Spur, apteke, 'n wassery en slaghuise.
30 van ons staanplekke het elektriese kragpunte en die karavaanpark het al die nodige geriewe om jou kampervaring genotvol te maak. Die staanplekke is 'n gerieflike grootte van 10X10m. Die kragpunt is vir 'n gewone 3-puntprop. Daar is opwasplekke vir skottelgoed, ablusie-geriewe en ook tennisbane beskikbaar vir u gebruik.
Tariewe beloop R350 per nag vir 'n plek met 'n kragpunt en R300 per nag vir 'n staanplek sonder krag. Slegs 6 mense per perseel word toegelaat. Elke ekstra persoon, tot 'n maksimum van 8 persone, moet R75 per dag, per persoon betaal.